ફેસબુક પરની મિત્રતા ભારે પડી
રાજકોટના યુવકે કોલેજીયન યુવતી પાસેથી લાખો ખંખર્યા
વડોદરામાં કોલ સેન્ટર શરૃ કરવાના બહાને યુવતીના દાગીના પણ ગીરવે મૂકાવી દીધા
ફેસબુક પર થયેલા પરિચય પછી કોલેજીયન યુવતી સમક્ષ લગ્નનો પ્રસ્તાવ મૂકી રાજકોટ એન્જિનીયર યુવકે પોતે લાખોપતિ હોવાની માયાજાળ પાથરી હતી. રાજકોટની જેમ પોતે વડોદરામાં પણ કોલ સેન્ટલ શરુ કરવા માંગે છે તવુ જણાવીને યુવકે કોલેજીયન યુવતીને પટાવી ચાર લાખ ઉપરાંતની મત્તા પડાવી લીધી હતી. તદઉપરાંત અન્ય મિત્રની સાથે પણ છતરપીંડી કરી હતી. જ ગુનામાં સયાજીગંજ પોલીસે રાજકોટના યુવકની ધરપકડ કરી ત્રણ દિવસના રિમાન્ડ મેળવ્યા હતા.
આ અંગેની વિગત એવી છે કે, શહેર નજીકના એક ગામડામાં રહેતી દિપા (નામ બદલ્યુ છે) નામની યુવતી બી. કોમમાં અભ્યાસ કરે છે. એક વર્ષ પુર્વ એ ફેસબૂક પર તેનો પરિચય રાજકોટ આનંદનગરમાં રહેતા રિષિ ભટ્ટે દિપા સમક્ષ લગ્નનો પ્રસ્તાવ મૂક્યો હતો.
રિષિએ જણાવ્યુ હતું કે તેને એરોનોટીકલ એન્જીનીયર યુકેથી પાસ કર્યુ છે. અને પોતે રાજકોટમાં ઓર્ચીડ ડેટા મેટ્રીક પ્રા. લિ. નામથી કોલ સેન્ટલ ચલાવે છે. પોતે વડોદરામાં પણ કોલ સેન્ટર શરુ કરવાનો છે અને તેની માટે જગ્યા પસંદ કરવાની છે. રિષિએ ૬૧ લાખનો ફલેટ બતાવી તે ફલેટ પપ્પા મને ગીફટ આપવાના છે તેવુ જણાવ્યું હતું.
ત્યારબાદ રિષિએ વડોદરામાં કોલ સેન્ટર મળે યુવક-યુવતીઓની ભરતી શરુ કરી હતી. અને હોટલમાં કર્મચારીઓની ટ્રેનીંગ પણ આરંભી હતી. યુવતીને ટ્રેનીંગ જોવા માટે બોલાવી રિષિએ જણાવ્યું હતુકે અહિયા મારુ કોઇ નથી
તુ મને પૈસા આપ થોડા સમય પછી તને પરત કરી દઇશ. જેથી યુવતીએ રિષિને ૪૭ હજાર આવ્યા હતા. ત્યારબાદ રિષિએ યુવતીના ૧૦ તોલા દાગીના મુથુટ કંપનીમાં મુકાવી ત્રણ લાખ રૃપિયા લીધા હતા. તથા ૨૫ હજાર રોકડા લીધા હતા તથા અન્ય યુવકો પાસેથી ૨૨ હજાર રૃપિયા પણ લઇ લીધા હતા.
ઉપરોક્ત ફરિયાદ યુવતીએ સયાજીગંજ પોલીસ મથકમાં નોધાવતા પોલીસે રિષિ ભટ્ટની ધરપકડ કરી કોર્ટમાં રજુ કરી રિમાન્ડ માંગતા જણાવ્યુ હતું કે વિશાલ પાસેથી લીધેલા ૧૨ ચેક રીકવર કરવાના છે. દાગીના અને રોકડા ૯૪ હજાર કબ્જે લેવાના છે. કોલ સેન્ટર અંગેની તપાસ કરવાની છે. કોર્ટે આરોપીના તા. ૨૮મી સુધીના રિમાન્ડ મંજુર કર્યા છે.